דיני המת בקצרה
קטגוריות: ש_ס / כז נזיר / נזיר דפים מט-נד - הרב ישעיה הלברשטט

# קיצור דיני המטמאים טומאת מת

(נזיר מ"ט: – נ"ד, ואהלות פ"ב)

1. מת שלם, ואף שאין בו כזית בשר ואין בו חשיבות אברים, וזהו דתנן על המת[[1]](#footnote-2) (דף נ"א. ובתוס' ובראשונים נדה כ"ז.). ממ"א, ונזיר מגלח.
2. כזית מן המת (אפשר לצרף מב' מתים אהלות, חולין קכ"ה). ממ"א. ונזיר מגלח.
3. כזית נצל. (אפשר לצרף מב' מתים). ממ"א. ונזיר מגלח
4. עצמות שלימות[[2]](#footnote-3) שהם רוב בנינו (ב' ירכים ושור או ב' שוקים וירך) או קכ"ה עצמות שהם רוב מנינו[[3]](#footnote-4), (רבא נ"א. אהלות פ"ב[[4]](#footnote-5) רמב"ם פ"ב מטו"מ ה"ח). א"א לצרף מב' מתים, (נ"ג.). ממ"א ונזיר מגלח[[5]](#footnote-6).
5. שדרה או[[6]](#footnote-7) גולגולת שלמים[[7]](#footnote-8) (גדר הדין שניכר בהם תואר אדם, פיה"מ ריש פ"ב דאהלות), ממ"א. ונזיר מגלח.
6. רובע הקב עצמות שבורים דקאתו[[8]](#footnote-9) מרוב בנין או רוב מנין[[9]](#footnote-10), (נזיר מ"ט: אהלות פ"ב מ"א), ממ"א. ואין הנזיר מגלח אלא בחצי קב.
7. אבר (היינו שיש בו עצם וגידים, ובשר בשיעור שיוכל האבר לחיות ממנו) מן המת כשהוא שלם אפי' גודלו קטן מאוד, ממ"א,והנזיר מגלח ואם אין עליו בשר כראוי אינו מטמא אלא במגע ומשא (נזיר מ"ט: ואהלות פ"ב מ"א ומ"ג) והנזיר מגלח על מגע ומשא( ועי' חי' הגרי"ז עמ' 46) .
8. אבר מן החי מטמא (אבל בשר מן החי אינו מטמא), ממ"א והנזיר מגלח, (ויש לכהנים ליזהר אפי' מחתיכה קטנה מהאצבע).
9. עצם כשעורה הלמ"מ דמטמא רק במו"מ ולא באהל, עצם שנחלק לשנים מחלוקת תנאים (פ"ב דאהלות) והרמב"ם פסק דמטמא, אמנם עצם כשעורה מב' מתים צ"ע[[10]](#footnote-11).
10. דיני נבילה : רק כזית מבשרה מטמא, (חולין קי"ז:) אמנם 'אבר מהנבילה' שיש עליו בשר פחות מכזית, הבשר מטמא שבו מטמא משום חשיבות האבר (אהלות פ"א מ"ז).

1. ואף שאין בכולו כזית, ירושלמי, וכ"מ ברמב"ם פ"ב ה"א. [↑](#footnote-ref-2)
2. נראה דפליגי הראשונים האם יש ר"מ ורו"ב בעצמות שנשברו, דהמאירי מ"ט: כתב דבעינן שיהו בעין ולא נדקדקו, אולם בתוס' מ"ט: כתבו 'וחצי קב עצמות זה מהן מעט מכל עצם ועצם', וכן בדף נ. ד"ה רבא, כיון נראה דרק כאשר קיצע והוציא חלק מהעצם אז ליכא לרו"ב ורו"מ ואז בעינן לרובע הקב אבל אי כולם קמן אף שנשברו לחלקים מהני מדים רו"ב ורו"מ. (ועי' ברמב"ם ב' ח' דפתח ואמר אם ניכרת בהם צורת עצמות וכו' אמנם סיים אם חסר רוב בנינו כל שהוא הרי הם כשאר עצמות, משמע דווקא כשנחסר) [↑](#footnote-ref-3)
3. ואע"פ שאין בהם רובע הקב. [↑](#footnote-ref-4)
4. לא נדקדקו העצמות אלא שעומדים בעינם. [↑](#footnote-ref-5)
5. תוס' ד"ה רבא יש לו צד דר"י פליג בזה. [↑](#footnote-ref-6)
6. בגמ' נ"ג. היא בעיא דלא איפשיטא אי בעי שניהם יחדיו אמנם הרמב"ם פ"ב מטו"מ ה"ח ופ"ז מנזירות ה"ב פסק דאו או מטמא (ועי' כס"מ). [↑](#footnote-ref-7)
7. אע"פ שאין בהם רובע הקב (נ"ג.) ופשוט. [↑](#footnote-ref-8)
8. ברמב"ם פ"ב ה"ח נראה דאפי' קאתו משאר עצמות, כס"מ. [↑](#footnote-ref-9)
9. ואם קאתו משדרה וגולגולת הוא בעיא (דף נ"ב:) דלא איפשיטא, אם מטמא לפי הגר"א ולפי פשטות הראשונים הספק הוא רק אם הנזיר יגלח (רמב"ם פ"ז ה"ד) בכה"ג על רובע אבל ודאי דהם מטמאים, (והאריך בזה הגרי"ז בספרו עמ' 43). [↑](#footnote-ref-10)
10. חזו"א אהלות סימו כ"א ז' ד"ה ובשדרה נקט דלהלכה דנחלקה מצטרף ה"ה מב' מתים. [↑](#footnote-ref-11)